Toʻqimachilik va tikuv-trikotaj sanoatini rivojlantirishni yangi bosqichga olib chiqish chora-tadbirlari toʻgʻrisida
(decree, 2026-01-15)

Respublika toʻqimachilik va tikuv-trikotaj sanoatining investitsion jozibadorligini va raqobatbardoshligini yanada oshirish, sohaning eksport salohiyatini yanada kengaytirish, mahalliy toʻqimachilik mahsulotlarining xorijiy bozorlarga kengroq kirib borishi uchun sharoitlar yaratish maqsadida: 1. Toʻqimachilik va tikuv-trikotaj sanoatini yangi sifat bosqichiga olib chiqishning asosiy yoʻnalishlari etib quyidagilar belgilansin: gazlama, trikotaj mato ishlab chiqarish va boʻyash hajmini oshirish uchun infratuzilmaviy va moliyaviy shart-sharoitlar yaratish orqali ip-kalavani qayta ishlash darajasini 2027-yil yakuniga qadar bosqichma-bosqich 100 foizga olib chiqish; dastlabki bosqichda toʻqimachilikka ixtisoslashgan Andijon va Namangan viloyatlaridagi kichik sanoat zonalari hamda Toshkent viloyatidagi industrial texnoparkni (keyingi oʻrinlarda — toʻqimachilik sanoat zonalari) toʻliq infratuzilma bilan taʼminlash, shu jumladan suv tozalash inshootlarini qurish ishlarini 2024-yil yakuniga qadar yakunlash, shuningdek, ularda gazlama, trikotaj mato va tayyor mahsulotlarni ishlab chiqarish va boʻyash uchun zarur bino va inshootlarni tadbirkorlarning talablari va loyihalari asosida qurib, tayyor holatda boʻlib-boʻlib toʻlash sharti bilan yoki ijara asosida berish imkoniyatini yaratish; respublikani “toʻqimachilik xabi”ga aylantirish va kamida xalqaro darajada tan olingan 10 ta mahalliy brendlarni yaratish ustida ishlarni manzilli tashkil etish, korxonalarga ichki va tashqi bozorlarda oʻz mahsulotlarini sotishga koʻmaklashish boʻyicha samarali va manzilli choralarni koʻrib borish. 2. Belgilansinki, toʻqimachilik mahsulotlarini qayta ishlashni chuqurlashtirish uchun qulay moliyaviy shart-sharoitlar yaratish maqsadida quyidagi qoʻllab-quvvatlash mexanizmlari joriy etiladi: a) Oʻzbekiston Respublikasi Prezidentining 2023-yil 10-yanvardagi “Paxta-toʻqimachilik klasterlari faoliyatini qoʻllab-quvvatlash, toʻqimachilik va tikuv-trikotaj sanoatini tubdan isloh qilish hamda sohaning eksport salohiyatini yanada oshirish chora-tadbirlari toʻgʻrisida”gi PF-2-son Farmoni bilan toʻqimachilik va tikuv-trikotaj sanoati loyihalari uchun tijorat banklarida ochilgan 12 million AQSH dollari miqdoridagi kredit liniyalari hamda ajratilishi nazarda tutilgan 100 million AQSH dollari miqdoridagi mablagʻlar Investitsiyalarni jalb qilish, sanoatni rivojlantirish va savdoni tartibga solish masalalari boʻyicha Hukumat komissiyasi (J. Xodjayev) qaroriga asosan quyidagi yoʻnalishlarga qayta taqsimlanadi: toʻqimachilik sanoat zonalari direksiyalariga 10 yil muddatga, 3 yillik imtiyozli davr bilan yillik 4 foiz stavkada va qolgan davr uchun yillik 5 foiz stavkada — tadbirkorlar talablari asosida ishlab chiqarish binolarini, shuningdek, suv tozalash inshootlarini qurish uchun; Sanoatni rivojlantirish jamgʻarmasiga (keyingi oʻrinlarda — Jamgʻarma) — qiymati 10 million AQSH dollarigacha miqdordagi gazlama, trikotaj mato, boʻyash-pardozlash, sochiq va parda mahsulotlari ishlab chiqarish loyihalarini amalga oshirish uchun tashkil etiladigan korxonalarning ustav kapitaliga asbob-uskuna qiymatining 15 foizi miqdorida Tiklanish va taraqqiyot jamgʻarmasining ulushi sifatida kiritish uchun. Bunda Jamgʻarma mablagʻlaridan shakllanadigan ulush 25 foizdan oshmasligi hamda loyiha tashabbuskori ulush sifatida oʻzining ishlab chiqarish uchun zarur boʻlgan bino, inshoot va boshqa aktivlarini kiritishi talab etiladi; b) toʻqimachilik sanoat zonalarida quriladigan ishlab chiqarish bino-inshootlari tadbirkorlarga toʻgʻridan-toʻgʻri 7 yilgacha muddatga boʻlib-boʻlib toʻlash yoki ijara asosida beriladi; v) gazlama, trikotaj mato, tikuv-trikotaj mahsulotlarini ishlab chiqarish va boʻyash uchun asbob-uskunalarni xarid qilish maqsadida barcha toifadagi tadbirkorlik subyektlariga tijorat banklari tomonidan xorijiy valyutada ajratiladigan kreditlarning kredit summasidan qatʼi nazar 7 million AQSH dollaridan ortiq boʻlmagan qismi boʻyicha foiz xarajatlarining 6 foiz banddan yuqori qismi, biroq 5 foizdan koʻp boʻlmagan miqdorda “Tadbirkorlikni rivojlantirish kompaniyasi” AJ tomonidan “1+2” tamoyili asosida kompensatsiya qilib beriladi. 3. 2026-yil 1-yanvarga qadar toʻqimachilik sanoat zonalari direksiyalari va ularda tashkil etiladigan korxonalar mol-mulk soligʻi, yer soligʻi va suv resurslaridan foydalanganlik uchun soliqdan ozod etilsin. Vazirlar Mahkamasi ikki hafta muddatda Oʻzbekiston Respublikasi Soliq kodeksiga mazkur banddan kelib chiqadigan oʻzgartirish va qoʻshimchalar boʻyicha qonun loyihasini Oʻzbekiston Respublikasi Oliy Majlisi Qonunchilik palatasiga kiritsin. 4. Toʻqimachilik mahsulotlari ishlab chiqarish uchun zarur boʻlgan va respublikada ishlab chiqarilmaydigan, 1-ilovaga muvofiq roʻyxat boʻyicha import qilinadigan xom ashyo va boshqa materiallar, butlovchilar va ehtiyot qismlar 2027-yil 1-yanvarga qadar bojxona bojidan ozod qilinsin. Bunda Tarif va notarif tartibga solish kengashi Vazirlar Mahkamasi huzuridagi Yengil sanoatni rivojlantirish agentligining Iqtisodiyot va moliya vazirligi bilan kelishilgan takliflari asosida har chorakda ushbu roʻyxatga tegishli oʻzgartirish kiritib borishi mumkin. 5. Investitsiyalarni jalb qilish, sanoatni rivojlantirish va savdoni tartibga solish masalalari boʻyicha Hukumat komissiyasi (J. Xodjayev) 2024-yil 15-mayga qadar: toʻqimachilik va tikuv-trikotaj sanoati mahsulotlarini elektron tijorat platformalarida joylashtirish, reklama va targʻib qilish uchun moliyaviy koʻmaklashish tartibini tasdiqlasin; boʻyalgan mato va tikuv-trikotaj mahsulotlarini tashish xarajatlarining bir qismini kompensatsiya qilish tartibini takomillashtirsin; Andijon, Buxoro, Namangan viloyatlari va Toshkent shahrida toʻqimachilik va tikuv-trikotaj sanoati sohasida dizayner, marketolog va konstruktorlar markazlarini va sinov laboratoriyalarini tashkil etish chora-tadbirlarini tasdiqlasin. Bunda, moda va dizayn sohalari rivojlangan xorijiy mamlakatlar tajribasini oʻrganish orqali milliy brendlarni yaratish boʻyicha takliflar tayyorlash hamda markazlarga kamida 10 nafardan yuqori malakali xorijiy mutaxassislar jalb qilishni nazarda tutsin. 6. Savdo-sanoat palatasi Toshkent shahri hokimligi hamda “Oʻztoʻqimachiliksanoat” uyushmasi bilan birgalikda Toshkent viloyatidan Toshkent shahriga oʻtgan hududda xizmat koʻrsatish obyektlarini qurishga qulay boʻlgan 30 gektar yer maydonida mahalliy yengil sanoat mahsulotlari hamda zaruriy import xom ashyosining ulgurji bozorini va markazini tashkil etsin. 7. Mazkur Farmonning 5 va 6-bandlarida nazarda tutilgan tadbirlarni moliyalashtirish uchun Iqtisodiyot va moliya vazirligi Savdoga koʻmaklashish jamgʻarmasiga respublika budjetidan mablagʻ ajratilishini taʼminlasin hamda kelgusi yillarda budjet parametrlarini shakllantirishda ushbu xarajatlarni nazarda tutsin. 8. Iqtisodiyot va moliya vazirligi, Savdo-sanoat palatasi, Investitsiyalar, sanoat va savdo vazirligining Eksportni ragʻbatlantirish agentligi huzuridagi Toʻqimachilik sohasini qoʻllab-quvvatlash jamgʻarmasini, shuningdek, Oʻzbekiston Respublikasi Prezidentining 2024-yil 14-martdagi “Tashqi savdo va hududiy sanoatni rivojlantirishda tadbirkorlar birlashmalarining rolini yanada oshirish chora-tadbirlari toʻgʻrisida”gi PQ-126-son qaroriga 3-ilovada nazarda tutilgan uyushmalarning Davlat budjeti mablagʻlari, bojxona boji, yigʻimlari va boshqa majburiy toʻlovlardan shakllanadigan mablagʻlarini ularning manbalari va foydalanish yoʻnalishlarini saqlab qolgan holda qoldiq mablagʻlari bilan birga Savdo-sanoat palatasining Gʻaznachilik xizmati qoʻmitasida hisobraqami yuritiladigan Tarmoqlarni qoʻllab-quvvatlash jamgʻarmasiga (keyingi oʻrinlarda — Tarmoqlarni qoʻllab-quvvatlash jamgʻarmasi) oʻtkazish haqidagi taklifiga rozilik berilsin. Savdo-sanoat palatasi Investitsiyalar, sanoat va savdo vazirligi hamda Iqtisodiyot va moliya vazirligi bilan birgalikda bir oy muddatda Tarmoqlarni qoʻllab-quvvatlash jamgʻarmasi daromadlarini shakllantirish va mablagʻlaridan foydalanish tartibi toʻgʻrisidagi nizomni tasdiqlash uchun Vazirlar Mahkamasiga kiritsin. Hisob palatasi Tarmoqlarni qoʻllab-quvvatlash jamgʻarmasiga oʻtkaziladigan mablagʻlarning toʻliqligini nazorat qilsin. 9. Savdo-sanoat palatasi “Oʻztoʻqimachiliksanoat” uyushmasi va hudud rahbarlari bilan birga tikuv-trikotaj korxonalarini xalqaro brendlar talablariga toʻliq moslashtirish boʻyicha yaxlit tizim joriy etsin. Bunda: brendlar bilan ishlashning yaxlit tizimini yoʻlga qoʻyish orqali Yevropa davlatlarida keng qamrovli targʻibot kampaniyalarini tashkil qilish, tajribali savdo agentlarini ishga yollagan holda yetakchi sorsing kompaniyalari, brend va riteylerlarni jalb qilish, ularning buyurtmasini korxonalarga joylashtirish yoʻlga qoʻyiladi; Tarmoqlarni qoʻllab-quvvatlash jamgʻarmasi mablagʻlari ITMF (Xalqaro toʻqimachilik ishlab chiqaruvchilari federatsiyasi) va IAF (Xalqaro kiyim-kechak federatsiyasi) federatsiyalari xalqaro forumini 2024-yilda Samarqand shahrida oʻtkazish, tadbirkorlarga ishlab chiqarish, eksport va brendlar jalb qilish, tajribali mahalliy va xorijiy mutaxassislarni jalb qilish, biznes missiyalar va koʻrgazmalarda ishtirokini tashkillashtirish, ichki va tashqi bozorlarda mahalliy brendlar savdosini rivojlantirish, toʻqimachilikka bagʻishlangan xalqaro tadbirlarni oʻtkazish va qatnashish, toʻqimachilik sanoati yagona elektron platformasini yuritish uchun grant, subsidiya va boshqa imtiyozlarga yoʻnaltiriladi. Investitsiyalarni jalb qilish, sanoatni rivojlantirish va savdoni tartibga solish masalalari boʻyicha Hukumat komissiyasi bir oy muddatda xalqaro brendlar talablariga toʻliq moslashtiriladigan korxonalar roʻyxati hamda ularni qoʻllab-quvvatlash tartibini tasdiqlasin. 10. Soliq qoʻmitasi va Bojxona qoʻmitasi ikki hafta muddatda xorijiy davlatlar fuqarolari Oʻzbekiston hududidagi chakana savdo bilan shugʻullanuvchi tadbirkorlik subyektlaridan tovarlarni sotib olganda toʻlangan qoʻshilgan qiymat soligʻi summasini qaytarish (“tax free”) tizimini yanada kengaytirish choralari boʻyicha takliflarni Vazirlar Mahkamasiga kiritsin. 11. Mazkur Farmonning 2-bandi “a” kichik bandiga muvofiq Jamgʻarma mablagʻlari hisobidan korxonalarning ustav kapitaliga kirishda shunday tartib oʻrnatilsinki, unga koʻra: loyihalarni amalga oshirish uchun loyiha tashabbuskori xorijiy brend va investorlar bilan kelishuvga erishishi hamda ularni jalb etishi majburiy hisoblanmaydi; loyihalar boʻyicha ishlab chiqarish rentabelligi koʻrsatkichi 10 foizdan kam boʻlmagan miqdorda boʻlishi talab etiladi; Loyihalar va import kontraktlarini kompleks ekspertiza qilish markazi tomonidan loyiha doirasida faqat xarid qilinadigan asbob-uskunalarning narx parametrlarining joriy bozor konyunkturasiga muvofiqligi koʻrib chiqiladi; Jamgʻarmaning muayyan loyihada ishtirok etish shartlari Tiklanish va taraqqiyot jamgʻarmasi tomonidan tasdiqlash uchun Investitsiyalarni jalb qilish, sanoatni rivojlantirish va savdoni tartibga solish masalalari boʻyicha Hukumat komissiyasiga kiritiladi. 12. Belgilansinki, 2024-yil 1-maydan boshlab: 2026-yil 1-mayga qadar “A” va undan yuqori toifadagi toʻqimachilik va tikuv-trikotaj yoʻnalishidagi tadbirkorlik subyektlari faoliyatida soliq tekshiruvlari oʻtkazilmaydi (jinoiy ishlar doirasida oʻtkaziladigan tekshiruvlar bundan mustasno), shuningdek, ushbu toifadagi tadbirkorlik subyektlariga qoʻshilgan qiymat soligʻi summasi oʻrnini qoplash (qaytarish) bir kun muddatda tekshiruvlarsiz amalga oshiriladi; banklarga toʻqimachilik va tikuv-trikotaj yoʻnalishidagi eksportchilarning eksport shartnomasi boʻyicha toʻlov talab qilish huquqini, jumladan “Savdoni rivojlantirish kompaniyasi” AJ mablagʻlari hisobidan bank xizmatlari uchun xarajatlarni chegirgan holda sotib olishga ruxsat beriladi. Bunda, pul kelib tushishini kafolatlash uchun eksportchi bankka oʻz mulkini garovga qoʻyadi yoki boshqacha taʼminot taqdim etadi; “A” va undan yuqori toifadagi toʻqimachilik va tikuv-trikotaj yoʻnalishidagi eksportchi korxonalarga akkreditivni garovga olgan holda uning 70 foizi miqdorida ajratiladigan kreditlar uchun banklarga “Savdoni rivojlantirish kompaniyasi” AJ tomonidan mablagʻ taqdim qilish tizimi joriy qilinadi. 13. Savdo-sanoat palatasi, Investitsiyalar, sanoat va savdo vazirligi, Tashqi ishlar vazirligi ikki oy muddatda respublikada ishlab chiqarilgan trikotaj matolarini sotish va qayta ishlash uchun Bangladesh, Misr, Marokash va Vyetnam davlatlarining erkin iqtisodiy zonalarida savdo uylarini ochish va omborlarni ijaraga olishni tashkil etishni taʼminlasin. 14. Qurilish va uy-joy kommunal xoʻjaligi vazirligi Savdo-sanoat palatasi bilan birgalikda bir oy muddatda toʻqimachilik korxonalariga oʻz obyektlarini xoʻjalik yoʻli bilan qurishga ruxsat berish boʻyicha qaror loyihasini Vazirlar Mahkamasiga kiritsin. 15. Savdo-sanoat palatasi Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari bilan birgalikda ikki oy muddatda Toshkent shahrida va bosqichma-bosqich hudud markazlaridagi yirik savdo komplekslarida “Oʻzbekistonda ishlab chiqarilgan” (Made in Uzbekistan) brendi ostida milliy mahsulotlar doʻkonlarini tashkil qilsin. Ushbu doʻkonlarni tashkil etish uchun Tarmoqlarni qoʻllab-quvvatlash jamgʻarmasi mablagʻlaridan foydalanishga ruxsat berilsin. 16. Vazirlar Mahkamasi har oyda toʻqimachilik, tikuv-trikotaj korxonalari va paxta-toʻqimachilik klasterlarining muammolarini muhokama qilgan holda, ularni bartaraf etish boʻyicha amaliy choralarni koʻrib borsin hamda amalga oshirilgan ishlar natijadorligi yuzasidan Oʻzbekiston Respublikasi Prezidenti Administratsiyasiga axborot kiritib borsin. 17. Oʻzbekiston Respublikasi Prezidentining va Oʻzbekiston Respublikasi Hukumatining ayrim hujjatlariga 2-ilovaga muvofiq oʻzgartirish va qoʻshimchalar kiritilsin. 18. Investitsiyalar, sanoat va savdo vazirligi manfaatdor vazirlik va idoralar bilan birgalikda ikki oy muddatda qonunchilik hujjatlariga ushbu Farmondan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 19. Mazkur Farmonning ijrosini samarali tashkil qilishga masʼul va shaxsiy javobgar etib Bosh vazir oʻrinbosari J.A. Xodjayev va Savdo-sanoat palatasi raisi D.A. Vaxabov belgilansin. Farmon ijrosini nazorat qilish, ijro uchun masʼul tashkilotlar faoliyatini muvofiqlashtirish Oʻzbekiston Respublikasi Bosh vaziri A.N. Aripov zimmasiga yuklansin. T/rTIF TN kodiTovar nomi I. Xomashyo va boshqa materiallar 1.3206190000Boshqa rang beruvchi moddalar; 3203, 3204 yoki 3205-tovar pozitsiyalaridagi preparatlardan farqlanuvchi, ushbu guruhning 3-izohida koʻrsatilgan preparatlar; kimyoviy tarkibi aniq yoki noaniq boʻlgan, lyuminoforlar sifatida ishlatiladigan noorganik mahsulotlar; titan dioksidi asosida tayyorlangan pigmentlar va preparatlar; boshqalar 2.3208901909Sintetik polimerlar yoki kimyoviy modifikatsiyalangan tabiiy polimerlar asosidagi, dispergirlangan yoki suvsiz muhitda eritilgan boʻyoqlar va laklar (shu jumladan, emallar va politurlar); ushbu guruhning 4-izohida koʻrsatilgan eritmalar; boshqalar 3.3209900000Sintetik polimerlar yoki kimyoviy modifikatsiyalangan tabiiy polimerlar asosidagi, dispergirlangan yoki suvli muhitda eritilgan boʻyoq va laklar (shu jumladan, emal va politurlar); boshqalar 4.3215110000Poligrafik boʻyoq, yozish yoki chizish uchun siyoh yoxud tush va konsentratsiyalangan yoki konsentratsiyalanmagan, qattiq yoki qattiq boʻlmagan boshqa siyohlar; qora; boshqalar 3215190000 5.3506100000Netto ogʻirligi 1 kg dan koʻp boʻlmagan, yelimlar yoki adgezivlar sifatida chakana savdo uchun qadoqlangan, yelimlar va adgezivlar sifatida ishlatish uchun yaroqli boʻlgan mahsulotlar 6.5407201900Kompleks sintetik iplardan gazlamalar, shu jumladan, 5404-tovar pozitsiyasidagi materiallardan tayyorlanadigan gazlamalar 5407209000 5407300000 5407430000 5407440000 5407510000 5407530000 5407540000 5407710000 5407810000 5407910000 7.5408100000Sunʼiy kompleks iplardan gazlamalar, shu jumladan, 5405-tovar pozitsiyasidagi materiallardan tayyorlanadigan gazlamalar 5408210000 5408221000 5408320000 5408330000 8.5512110000Tarkibida sintetik tolalar 85 mas.% yoki undan ortiq boʻlgan sintetik tolalardan gazlamalar 5512191000 5512910000 9.5513119000Tarkibida sintetik tolalar 85 mas.% dan kam, asosan yoki faqat paxta tolalari bilan aralashtirilgan, yuza zichligi 170 g/m² dan ortiq boʻlmagan sintetik tolalardan gazlamalar 5513120000 5513130000 5513190000 5513231000 5513239000 5513310000 10.5514120000Tarkibida sintetik tolalar 85 mas.% dan kam, asosan yoki faqat paxta tolalari bilan aralashtirilgan, yuza zichligi 170 g/m² dan ortiq boʻlgan sintetik tolalardan gazlamalar 5514191000 5514199000 5514230000 5514305000 5514430000 11.5515113000Sintetik tolalardan boshqa gazlamalar 5515123000 5515131900 5515199000 12.5516120000Sunʼiy tolalardan gazlamalar 5516210000 5516240000 13.5810929000Bir toʻqima boʻlagida, lentada yoki alohida ornamentlar koʻrinishida tikilgan kashtalar: kimyoviy iplardan toʻqilgan14.5804219000Tyul va boshqa setkasimon matolar, gazlama matolardan va mashinada yoki qoʻlda toʻqilgan trikotaj matolardan tashqari; krujeva boʻlak, lenta yoki alohida bezaklar (ornament) koʻrinishida, tyul va boshqa setkasimon matolar15.5903209000Plastmassa shimdirilgan, qoplangan yoki ikkilangan toʻqimachilik materiallari, 5902-tovar pozitsiyasining materiallardan tashqari: poliuretan bilan: — qoplangan yoki ikkilangan 16.5801270000Tukli gazlamalar va baxmal ipdan (sinel) tayyorlangan gazlamalar 5801330000 5801360000 5801909000 17.5804101000Tyul va boshqa setkasimon matolar 5804109000 18.5806329000Tor gazlamalar, 5807-tovar pozitsiyasi buyumlaridan tashqari; arqoqsiz tor gazlamalar, yelimlab mahkamlangan (boldyuk) 19.5911311100Texnik maqsadlar uchun toʻqimachilik materiallari 5911321900 5911329000 20.6001100000Kimyoviy iplardan toʻqilgan tukli trikotaj matolar yoki paxmoq matolar 6001220000 6001920000 21.6005210000Asosi toʻqilgan matolar (shu jumladan, galunlarni ishlab chiqarish uchun trikotaj mashinalarida toʻqilganlar), 6001 — 6004-tovar pozitsiyalarining trikotaj matolaridan tashqari 22.6006329000Mashinada yoki qoʻlda sintetik iplardan toʻqilgan trikotaj matolarning boshqalari: boʻyalgani II. Butlovchi buyumlar va ehtiyot qismlar 23.2710198200Motor moylari, kompressor yogʻlash moyi, turbina yogʻlash moyi 2710199800 24.2710198800Shesternyalar uchun moy va reduktor moyi 25.2710199400Elektr izolyatsiyalash moylari 26.3917290000Plastmassadan tayyorlangan quvurlar, naychalar, shlanglar va ularning fitinglari (masalan, birikmalar, tirsaklar, gardishlar); boshqa plastmassadan tayyorlangan qattiq quvurlar, naychalar va shlanglar; boshqalar; choksiz va ishlov berilgan yoki ishlov berilmagan yuzali, uzunligi koʻndalang kesim maksimal oʻlchamidan oshadigan, lekin ishlov berilmagan fitinglar 3917400000 27.3919900000Plastmassadan tayyorlangan oʻzi yopishadigan, rulonlarda yoki rulonsiz plitalar, listlar, plyonka, lenta, tasma va boshqa yassi formalar; boshqalar 28.3926909709Plastmassalar va ulardan tayyorlangan buyumlar; boshqalar 29.8311100009Yoyli elektr payvandlashda ishlatiladigan qimmatbaho boʻlmagan metalldan yasalgan, qoplamali elektrodlar 30.8415810010Maxsus ishlab chiqarish binolarida mikroiqlimni saqlab turish uchun harorat va namlikni avtomatik tarzda rostlaydigan sanoat konditsionerlari 31.8481109908Quvur oʻtkazgichlar, qozonlar, rezervuarlar, sisternalar, baklar yoki shunga oʻxshash sigʻimlar uchun kranlar, klapanlar, ventillar va shunga oʻxshash armaturalar, shu jumladan reduksion va haroratni tartibga soluvchi klapanlar; boshqalar 8481808190 32.8481409000Saqlovchi yoki yuk tushiruvchi klapanlar; boshqalar 33.8481209009Pnevmatik kuch transmissiyalari uchun tartibga soluvchi klapanlar; boshqalar 34.8504409100Elektr transformatorlar, statik elektr oʻzgartirgichlar (masalan toʻgʻrilagichlar), induktivlik gʻaltagi va drosellar; statik oʻzgartirgichlar; boshqalar 35.8536900100Elektr zanjirlar uchun dastlabki yigʻilgan elementlar 36.8537109900Pultlar, panellar, konsollar, stollar, taqsimlovchi shitlar va elektr tokini boshqarish yoki taqsimlash uchun 8535 yoki 8536-tovar pozitsiyalaridagi ikki yoki undan ortiq uskunalar bilan jihozlangan, shu jumladan 8517-tovar pozitsiyasidagi kommutatsion qurilmalardan tashqari, 90-guruhdagi asboblar yoki moslamalarni va raqamli boshqaruv apparatlarini oʻz ichiga olgan elektr apparaturalar uchun boshqa asoslar; boshqalar 37.8501522009Boshqa koʻp fazali oʻzgaruvchan tok dvigatellari (AC motor) 38.8501320002Elektr dvigatellar va generatorlar (elektr generator qurilmalaridan tashqari) (DC motor) 39.8538909200Elektron modullar 40.8540890000Termokatodli, sovuq katodli yoki fotokatodli lampalar va elektron naychalar (masalan, vakuum yoki bugʻ yoxud gaz bilan toʻldirilgan lampalar va naychalar, simobli yoy toʻgʻrilagich lampalar va naychalar hamda elektron nurli naychalar, televizion uzatuvchi naychalar); elektron lampalar va boshqa naychalar 41.8542319010Elektron integral mikrosxemalar; monolit integral mikrosxemalar 42.9032890000Avtomatik sozlash va boshqarish uchun asbob-uskunalar va moslamalar 43.9603500009Mexanizm, asbob-uskuna va transport vositalarining qismi boʻlgan choʻtkalar; boshqalar 1. Oʻzbekiston Respublikasi Prezidentining 2020-yil 21-oktabrdagi “Eksport faoliyatini moliyaviy qoʻllab-quvvatlashni yanada kengaytirish chora-tadbirlari toʻgʻrisida”gi PF-6091-son Farmonining 5-bandi quyidagi mazmundagi oʻn toʻrtinchi xatboshi bilan toʻldirilsin: “Moliyaviy resurslardan ajratilayotgan kreditlar boʻyicha imtiyozli davr muddati uni ajratish muddatining uchdan bir qismini tashkil etadi”; oʻn toʻrtinchi va oʻn beshinchi xatboshilar tegishincha oʻn beshinchi va oʻn oltinchi xatboshilar deb hisoblansin. 2. Oʻzbekiston Respublikasi Prezidentining 2023-yil 10-yanvardagi “Paxta-toʻqimachilik klasterlari faoliyatini qoʻllab-quvvatlash, toʻqimachilik va tikuv-trikotaj sanoatini tubdan isloh qilish hamda sohaning eksport salohiyatini yanada oshirish chora-tadbirlari toʻgʻrisida”gi PF-2-son Farmonida: a) 2-bandda: “a” kichik bandning ikkinchi xatboshisidagi “Eksportni ragʻbatlantirish agentligi huzuridagi Eksportni qoʻllab-quvvatlash jamgʻarmasiga” soʻzlari “Savdoni rivojlantirish kompaniyasi” aksiyadorlik jamiyatiga” soʻzlariga hamda “2024-yil avgustdan boshlab 2026-yil 1-yanvarga qadar qaytarish sharti bilan” soʻzlari “2028-yil 1-yanvarga qadar qaytarish sharti bilan” soʻzlariga almashtirilsin.; “d” kichik bandda: “Eksportni qoʻllab-quvvatlash jamgʻarmasi” soʻzlari “Savdoni rivojlantirish kompaniyasi” aksiyadorlik jamiyati” soʻzlari bilan almashtirilsin; quyidagi mazmundagi xatboshi bilan toʻldirilsin: “Bunda, 3 yil muddatgacha berilgan kreditlarning maʼlum bir qismi belgilangan muddatlarda soʻndirilgan taqdirda, tadbirkorlik subyektlariga kreditning soʻndirilgan qismiga mutanosib ravishda qoʻshimcha kreditlar ajratiladi”; b) 7-banddan “va charm” soʻzlari chiqarib tashlansin; v) 1-ilovaning matni quyidagi tahrirda bayon etilsin: 3. Oʻzbekiston Respublikasi Prezidentining 2006-yil 16-maydagi “Oʻzbekiston Respublikasining Tiklanish va taraqqiyot jamgʻarmasi faoliyatini tashkil qilish chora-tadbirlari toʻgʻrisida”gi PQ-350-son qarori 4-bandining yettinchi xatboshisidan “, shu jumladan Sanoatni rivojlantirish jamgʻarmasi hisobidan kreditlar ajratish” soʻzlari chiqarib tashlansin. 4. Oʻzbekiston Respublikasi Prezidentining 2022-yil 25-iyuldagi “Investitsiyaviy va infratuzilmaviy loyihalarning loyihaoldi, davlat xaridiga doir tender boʻyicha xarid qilish hujjatlari va texnik topshiriqlar hamda shartnomalarni ekspertizadan oʻtkazish tartibini yanada takomillashtirish chora-tadbirlari toʻgʻrisida”gi PQ-332-son qaroriga 1-ilovada: 2-band “a” kichik bandining birinchi xatboshisidan “, shu jumladan Sanoatni rivojlantirish jamgʻarmasi” soʻzlari chiqarib tashlansin; 3-band “g” kichik bandining birinchi xatboshisidan “, Sanoatni rivojlantirish jamgʻarmasi mablagʻlari hisobidan amalga oshirilayotgan loyihalar bundan mustasno” soʻzlari chiqarib tashlansin. 5. Oʻzbekiston Respublikasi Prezidentining 2023-yil 18-dekabrdagi “Sanoatni rivojlantirish jamgʻarmasi faoliyatini tashkil etish tartibi toʻgʻrisida”gi PQ-397-son qarorining 5-bandi uchinchi xatboshisi quyidagi tahrirda bayon etilsin: “Jamgʻarma mablagʻlari hisobidan moliyalashtirilishi koʻzda tutilgan loyihaning texnik-iqtisodiy asoslari tegishli tarmoqning ilmiy-texnik kengashi tomonidan va loyiha doirasidagi import kontarktlari “Loyihalarni va import kontraktlarini kompleks ekspertiza qilish markazi” DUK tomonidan ekspertizadan oʻtkaziladi”. 6. Oʻzbekiston Respublikasi Prezidentining 2024-yil 14-martdagi “Tashqi savdo va hududiy sanoatni rivojlantirishda tadbirkorlar birlashmalarining rolini yanada oshirish chora-tadbirlari toʻgʻrisida”gi PQ-126-son qarorining 5-bandi toʻrtinchi xatboshisidagi “2024-yil 1-iyuldan” soʻzlari “2024-yil 1-maydan” soʻzlari bilan almashtirilsin. 7. Vazirlar Mahkamasining 2020-yil 22-iyundagi “Paxta-toʻqimachilik ishlab chiqarishini yanada rivojlantirish chora-tadbirlari toʻgʻrisida”gi 397-son qarori oʻz kuchini yoʻqotgan deb hisoblansin. 8. Vazirlar Mahkamasining 2021-yil 4-iyundagi “Oʻzbekiston Respublikasi hududiga import qilishda bojxona boji va qoʻshilgan qiymat soligʻidan ozod etiladigan oʻxshashi respublikada ishlab chiqarilmaydigan yangi texnologik asbob-uskunalar roʻyxatini tasdiqlash toʻgʻrisida”gi 352-son qarorida: a) 1-ilovasi quyidagi mazmundagi 792 pozitsiyasi bilan toʻldirilsin: b) quyidagi mazmundagi izoh bilan toʻldirilsin: